nb da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en en da nb it sv da da en it da da sv en da da it da it it en nl da en en da da da da da da nb en da sv en da da da sk da da de da sv da da da da en da da en da en en da en da da en de da en id da da en da da es da da da en jv da en sv da en sv da da nl da da da en da da de de de es da da da da da en en da da de da da de da da pl da da en it da de da da nn da da da da da da da da hbs_lat de nb de da da da da fr da da da nl da da da da it da en da da da da da da de da da da da da da da en en da da da de nl da da it da da sv da en en da es da en de gl da da es da da da da da da da en da da da da da en en da it en es en da da da da da da da da nb nl sv sv fr fr en id id en en pl it fr en id id en en pl sv ru da da sv da en sv en en en en en da en en en en en en en en en en en en en sv en en en en en da en en en en en en en en en en en en en sv da en en da it da it es da da en en da de de en nn da en da de de da da en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Salflumix Easyhaler®, komb. - information til sundhedsfaglige - Medicin.dk
Amning | Andre anvendelsesområder | Anvendelsesområder | Bivirkninger | Bloddonor | Dispenseringsform | Doping | Doseringsforslag | Egenskaber, håndtering og holdbarhed | Farmakodynamik | Farmakokinetik | Firma | Forgiftning | Forsigtighedsregler | Foto og identifikation | Graviditet | Hjælpestoffer | Indholdsstoffer | Instruktioner | Interaktioner | Kontraindikationer | Nedsat leverfunktion | Nedsat nyrefunktion | Pakninger, priser, tilskud og udlevering | Referencer | Schengen-attest (pillepas) | Seponering | Substitution | Tilskud | Trafik | Typiske alvorlige fejl
Middel med bronkodilaterende og antiinflammatorisk virkning beregnet til inhalation. Kombination af et syntetisk glukokortikoid og et langtidsvirkende sympatomimetikum.
Astma: Patienter, som ikke er tilfredsstillende kontrolleret på lavdosis inhalationssteroid ( GINA behandlingsguideline trin 3).
KOL: Kan anvendes til patienter med KOL i stadium C eller D (se tabel 5 i  Kronisk obstruktiv lungesygdom (KOL)) med henblik på symptomreduktion og forebyggelse af eksacerbationer.
Inhalationspulvere. 1 dosis indeholder 50 mikrogram salmeterol (som xinafoat) og henholdsvis 250 mikrogram eller 500 mikrogram fluticasonpropionat.
Voksne og børn over 12 år. 1 sug 2 gange dgl. i den styrke, der svarer til optimal behandling.
Børn 4-12 år. 50 mikrogram salmeterol og 100 mikrogram fluticasonpropionat 2 gange dgl.
Ved opnået astmakontrol bør dosis forsøgt reduceret, se endvidere Kombinationspræparater til inhalation.
Easyhaler® skal omrystes inden brug.
Film med instruktion i brugen af inhalationsdevice kan ses under "Instruktioner".
Fluticason: Større risiko for systemisk påvirkning ved nedsat leverfunktion.
Pludselig seponering af indiceret behandling med inhalationssteroid øger risikoen for eksacerbationer.
For at nedsætte risikoen for oral candidiasis efter brug af inhalationssteroid bør mund og svælg skylles med vand, som bør spyttes ud for at nedsætte systemiske effekter.
Forsigtighed ved lungetuberkulose og ved svampe eller virusinfektioner i luftvejene. Risiko for forværring pga. immunosuppression.
Ved høje doser kan ses påvirkning af binyrebarkfunktionen, som dog normalt er uden klinisk betydning.
DXA-scanning til ældre patienter, som gennem længere tid behandles med højdosisinhalationssteroid, kan overvejes - især ved tilstedeværelse af andre risikofaktorer for osteoporose.
Der bør indtages tilstrækkeligt calcium og vitamin D under behandlingen.
Ved længerevarende behandling af børn med inhaleret steroid bør barnets højde måles ca. en gang årligt.
B2-agonister kan forårsage forhøjelse af blodtryk og hjertefrekvens og øget risiko for arytmier og EKG-forandringer.
Forsigtighed ved kardiovaskulære lidelser (fx arytmier, iskæmisk hjertesygdom, kardiomyopati, aortastenose, arteriosklerose, arteriel hypertension, aneurisme, forlænget QT-interval eller behandling med lægemidler, der forlænger QT-intervallet) samt ved tyrotoksikose pga. risiko for forværring af de adrenerge symptomer og øget risiko for hjertepåvirkning.
Patienter med øget risiko for udvikling af hypokaliæmi (fx ved hypoxi): Serumkalium bør kontrolleres ved akut svær astma samt ved samtidig behandling med midler, der øger risikoen for hypokaliæmi (fx steroider, diuretika).
Alle B2-adrenoceptoragonister kan forårsage forhøjet blodsukker, hvorfor der hos diabetespatienter foretages ekstra kontrol af blodsukkeret.
B2-adrenoceptoragonister bør administreres med forsigtighed ved fæokromocytom, da tilstanden kan forværres.
Oftest ikke alvorlige bivirkninger
Meget almindelige (> 10 %)
Luftveje, thorax og mediastinum
Infektioner og parasitære sygdomme
Infektion i nedre luftveje
Knogler, led, muskler og bindevæv
Luftveje, thorax og mediastinum
Hæshed, Pneumoni  (hos KOL-patienter)
Ikke almindelige (0,1-1 %)
Luftveje, thorax og mediastinum
Hud og subkutane væv
Arytmier  (herunder supraventrikulær takykardi og ekstrasystoli)
Fald i knoglemineraltætheden  (BMD)
Adfærdsforstyrrelse  (herunder hyperaktivitet og irritabilitet)*
Luftveje, thorax og mediastinum
* Ses specielt hos børn.
Oral candidiasis ses især ved høj dosering og dårlig mundhygiejne. Munden bør skylles efter inhalation.
Paradoks bronkospasme ses i sjældne tilfælde ved inhalation. Behandlingen seponeres og der gives hurtigt virkende B2-agonist.
Der er set øget risiko for pneumoni hos KOL-patienter ved påbegyndt behandling med lokalt glukokortikoid.
Specielt ved behandling med høje doser i længere tid, kan der være risiko for systemisk påvirkning med bl.a. binyrebarksuppresion, Cushings syndrom, fald i knogletæthed og i mere sjældne tilfælde (især hos børn) psykisk påvirkning i form af fx hyperaktivitet og irritabilitet, depression og aggressivitet.
Central serøs chorioretinopati er forekommet idiosynkratisk ved behandling med glukokortikoider (herunder lokalbehandling).
Se endvidere generelt om bivirkninger
Samtidig brug af B-blokkere kan svække virkningen af salmeterol.
Hæmmere af CYP3A4, og særligt potente hæmme (fx itraconazol, ritonavir), kan øge den systemiske virkning af både fluticason (øget risiko for systemisk steroidpåvirkning) og salmeterol (øget risiko for forlænget QT-interval). Kombination med potente CYP3A4-hæmmere bør undgås.
Se endvidere tabel 2 i Elimination og cytokrom P450-systemet.
Kan om nødvendigt anvendes.
Baggrund: For kombinationen er der data for ca. 1.700 1. trimester-eksponerede uden tegn på overhyppighed af misdannelser. Anvendt alene er der for salmeterol og fluticason data for henholdsvis 3.000 og 1.600 1. trimester-eksponerede - også uden tegn på overhyppighed af uønsket fosterpåvirkning. Ved nyopstået behandlingsbehov i graviditeten bør kombinationspræparater ikke være førstevalg.
Se også Klassifikation - graviditet
Kan om nødvendigt anvendes. Diskrepans mellem medicin.dk og produktresumé.
Baggrund: Den systemiske eksponering er ringe.
Må tappes. NB: Hvis donor ikke er i en stabil fase med sin astma, herunder er symptomfri på aktuel behandling, bør donor gives karantæne (fx 4 uger).
Se endvidere bloddonorers karantæneforhold
Inhalationsbehandling med salmeterol er tilladt i doser ≤ 200 mikrogram pr. døgn.
Salmeterol: Som antidot kan benyttes B-blokkere (fx propranolol), men ved astma kan der være risiko for forværret bronkialobstruktion.
Lokalt virkende glukokortikoid. Virker antiinflammatorisk. Den nøjagtige virkningsmekanisme er ikke fuldt klarlagt. Glukokortikoider hæmmer en række celletyper (fx mastceller, lymfocytter, makrofager og eosinofile, basofile og neutrofile granulocytter) samt frigørelsen af flere mediatorer (fx histamin, eicosanoider, leukotriener, cytokiner), der er involverede i den inflammatoriske reaktion. Ved inhalationsbehandling i terapeutiske doser vil de systemiske virkninger normalt være ringe.
Langtidsvirkende B2-agonist. Virker dilaterende på bronkierne ved stimulation af B2-receptorerne og den afledte afslapning af den glatte muskulatur. Ved inhalation opnås næsten udelukkende lokal virkning i luftvejene.
Biotilgængelighed 3-11 % hos raske, mindre ved astma og KOL.
Den systemiske absorption er ringe.
Egenskaber, håndtering og holdbarhed
Se instruktioner for anvendelse.
Mundstykke og inhalator aftørres med en ren tør klud.
Undgå brug af vand eller anden væske.
Efter åbning af folieposen
Inhalationspulvere 50/250 mikrogram: Kan opbevares i højst 1 måned.
Inhalationspulvere 50/500 mikrogram: Kan opbevares i højst 2 måneder.
Fluticasonpropionat :  inhalationspulver  50+250 mikg/dosis, inhalationspulver  50+500 mikg/dosis
Salmeterol :  inhalationspulver  50+250 mikg/dosis, inhalationspulver  50+500 mikg/dosis
Lactose : inhalationspulver 50+250 mikg/dosis, inhalationspulver 50+500 mikg/dosis
Patienter med astma eller KOL-patienter med astmatisk komponent, som ikke kan behandles med inhalationssteroid (ICS) alene.
Patienter med KOL i GOLD C eller D (se tabel 5 i Kronisk obstruktiv lungesygdom (KOL)), som ikke kan behandles tilstrækkeligt med langtidsvirkende bronkodilatorer ( langtidsvirkende B2-agonister (LABA) eller langtidsvirkende antikolinergika (LAMA)).
For de patienter, der opfylder klausulen, påtegnes recepten med ordet "tilskud".
Pakninger, priser, tilskud og udlevering
Se generelt om tilskud
Se generelt om udlevering
Se generelt om pris DDD
Set forfra uden beskyttelseshætte
Set forfra uden beskyttelseshætte
3711. Janusinfo. Janusmed (Fosterpåverkan). Region Stochholm. 2021; , https://janusmed.se/fosterpaverkan (Lokaliseret 22. februar 2022)
Information til borgere om
19.04.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne.
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø